cyanic-selkie/wikianc huggingface dataset:
Leikkikalugangsteri
Juoni
Kömpelöltä kamreerilta alkavat pian mennä omat ja firman rahat sekaisin ja hän ihmettelee yhtäkkistä rikastumistaan. Hän menee autokouluun ja tanssikouluun tehdäkseen vaikutuksen naisiin. Kingin tyttöystävä Sylvi on joutunut vaikeuksiin pankkityössään, kassasta puuttuu puoli miljoonaa markkaa – mikä johtuu kamreerin hölmöilyistä tämän talletettua pankkiin rahojen sijasta vahingossa omat eväänsä pienissä kassalippaissa. King palkkaa Niitin viemään rahat pankkiin salaa, tietämättä että myös Krakström on palkannut Niitin ryöstämään saman pankin. Niitti lavastaa yhdistetyn ryöstön ja rahanpalautuksen elokuvanteoksi ja esiintyy kohtauksen ohjaajana. Hänen suunnitelmansa menee mönkään kun paikalle saapuu ensin kamreeri korjaamaan erehdystään ja sitten naamioitunut King palauttamaan puolen miljoonan rahaerää. Ilokaasupanos räjähtää ja kaikki alkavat nauraa hervottomasti. Paikalle tulevat poliisit puolestaan itkevät kyynelkaasupanoksen lauettua heidän autossaan. Selviää, että Niitti ehti saada saaliikseen vain kamreerin pankkiin kassalippaassa tallettamat eväät.
King ja Sylvi menevät naimisiin, ja King tekee sovinnon tuoreen appiukkonsa Krakströmin kanssa antamalla tälle puolen miljoonan markan sekin.
Music of Bill Evans
Music of Bill Evans on yhdysvaltalaisen jousikvartetti Kronos Quartetin albumi, joka julkaistiin vuonna 1986 levymerkillä Landmark Records. Albumi sisältää Bill Evansin sävellyksiä.
Helmiseeprapeippo
Helmiseeprapeippo (Taeniopygia bichenovii) on loistopeippojen heimoon kuuluva varpuslintu.
Levinneisyys
Helmiseeprapeippoa tavataan Australian pohjois- ja itäosissa. Sitä on kuvattu yleiseksi tai paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.
On nuoruus haihtuva
On nuoruus haihtuva on Anita Hirvosen kokoelma-albumi, joka julkaistiin vuonna 1983.
Baskimaan konflikti
Baskimaan konflikti joka tunnetaan myös nimellä Espanja-ETA-konflikti oli poliittinen ja aseellinen konflikti Espanjan ja Baskimaan kansallisen vapautusliikkeen välillä vuosina 1959–2011. Baskimaan kansallinen vapautusliike oli ryhmä baskimaalaisia sosiaalisia ja poliittisia organisaatioita jotka taistelivat baskimaan itsenäisyyden puolesta Ranskasta ja Espanjasta. Liike rakentui ETAn ympärille, ja se aloitti hyökkäyssarjan Espanjan hallintoa vastaan. Espanja, Ranska, Iso-Britannia, ja Yhdysvallat ovat tunnustaneet ETAn terroristijärjestöksi. Konflikti käytiin pääasiassa Espanjan maaperällä, mutta myös Ranskassa, jota ETA piti turvapaikkanaan. Baskimaan konflikti oli pisin konflikti modernissa Länsi-Euroopassa ja sitä sanotaakin Euroopan pisimmäksi sodaksi.
Konflikti oli sekä poliittinen että aseellinen. Espanjan hallitus ja lainvartijat ja Ranskan lainvartijat taistelivat ETAa ja muita pieniä organisaatioita vastaan. Myös ETAa vastaan taistelevia äärioikeistoja oli aktiivisena 1970- ja 1980-luvuilla. Vaikka keskustelu Baskimaan itsenäisyydestä alkoi 1900-luvulla, aseellinen konflikti alkoi vasta kun ETA oli perustettu. ETAn perustamisen jälkeen konflikti vaati tuhansien hengen. Lisäksi monet lähtivät turvaan konfliktialueelta.
ETA ilmoitti 20. lokakuuta 2011 lopettavansa aseellisen toiminnan. Espanjan pääministeri Jose Luis Rodriguez Zapatero kuvasi tätä demokratian, lain ja järjen voittona.
Miinanraivaaja Särki
Miinanraivaaja Särki (Ahven 4) oli Suomen merivoimissa palvellut Ahven-luokan miinanraivaaja. Särki rakennettiin Turun veneveistämöllä vuosina 1936–1937 ja otettiin palvelukseen 1937.
Alus poistettiin palveluksesta 1961.
Särjen sisaralukset olivat Ahven, Kiiski, Muikku, Kuore ja Lahna.
Yhdistynyt somalikongressi
Yhdistynyt somalikongressi, englanniksi United Somali Congress eli USC, on yksi Somalian merkittävimmistä poliittisista puolisotilaallisista järjestöistä. Se perustettiin 1989 useiden järjestöjen yhteenliittymänä.
USC näytteli tärkeää osaa Siad Barren hallinnon syrjäyttämisessä. Barren syrjäyttämisen jälkeen USC kävi sisällissotaa muita puolisotilaallisia järjestöjä vastaan. Kesäkuussa 1992 USC:n puheenjohtaja Mohamed Farrah Aidid suostui tulitaukoon kilpailijansa, väliaikaisen presidentin Ali Mahdi Mohamedin kanssa.
USC:stä tuli Yhdysvaltojen vetämän UNITAF-kampanjan ”Operation Restore Hope” pääasiallinen kohde vuonna 1993. USC on polveillut moneen suuntaan, hajonnut ja jälleen yhdistynyt, mutta vuonna 2004 perustettaessa Somalian siirtymäkauden hallitusta (TFG) USC:n silloiset ja entiset jäsenet olivat avainasemissa.
Pimpparauta (albumi)
Pimpparauta on Pirkka-Pekka Peteliuksen studioalbumi vuodelta 1985. Levyn kapellimestari ja tuottaja oli Pedro Hietanen. Hietanen kertoo, että albumin kappaleet suunniteltiin hyvin etukäteen ennen levyttämistä studiolla.
Levyltä julkaistiin kaksi singleä: ”Lellelle / Tra la la” sekä ”Pimpparauta / Mr. Nobody”.
Albumin kappaleet ”Kauniita kesäpäiviä” ja ”Ööliä läikkyy” on esitetty myös Yleisradion sketsiviihdesarjassa Mutapainin ystävät. ”Pimpparauta”-kappaleesta tehtiin musiikkivideo, joka esitettiin Levyraadissa. Videossa Petelius oli sonnustautunut vaaleanpunaisiin trikoisiin, ja näyttäviin kajaleihin. ”Lellelle” on käännöskappale brittiläisen Typically Tropical -yhtyeen tekemästä kappaleesta ”Barbados”.
Albumin Tra la la -kappaleesta ideoitui myös kannen homosävytteinen teema, jossa Peteliuksella on yllään nahkahousut.
Albumi on myynyt kultaa.
Kappaleet
Kaikki kappaleet sovittanut Pedro Hietanen.
Roomassaaren satama
pienoiskuva|370px|Roomassaaren satama lounaasta nähtynä. Roomassaaren satama on Virossa Saarenmaan saaren etelärannalla Kuressaaressa sijaitseva matkustaja-, tavara- ja venesatama. Sataman omistaa Saarte Liinid -yhtiö. Se sijaitsee viitisen kilometriä Kuressaaresta etelään.
Historiaa
Roomassaaren satama rakennettiin 1890-luvulla korvaamaan Kuressaaren keskustan piensatamat.
Panorama (brittiläinen televisio-ohjelma)
Panorama on brittiläinen tutkivaa journalismia harjoittava ajankohtaisohjelma, jota BBC on esittänyt vuodesta 1953 alkaen.
Ohjelman merkkipaalujen joukkoon kuuluvat muun muassa kuvausryhmän saaminen Unkariin kansannousun aikana 1956 ja Edinburghin herttua prinssi Philipin haastattelu vuonna 1961, joka oli ensimmäinen Britannian kuninkaallisen perheen jäsenen antama televisiohaastattelu. Ohjelmassa käsiteltiin myös Suezin kriisiä vuonna 1956, vaikka tuolloin BBC:n ei sallittu käsitellä keskusteluohjelmissa aiheita, jotka ovat tulossa parlamenttikeskusteluun lähimmän kahden viikon aikana. Lähetyksen seurauksena parlamentti luopui aikarajasta koeajaksi, eikä sitä sen jälkeen ole otettu uudestaan käyttöön.
Geometria (Descartes)
thumb|180px|La Géométrien ensimmäisen kirjan ensimmäinen sivu vuoden 1637 painoksesta.
La Géométrie on René Descartesin vuonna 1637 julkaisema geometriaa käsittelevä teos, joka on laajennus Metodin esitys -teokseen. La Géométriessa Descartes esittelee niin sanotun karteesisen koordinaatiston, jossa on vaakasuora x-akseli ja pystysuora y-akseli. Teos oli tietynlainen läpimurto matematiikassa, sillä aiemmin oli luultu geometrian ja algebran olevan kaksi toisistaan täysin erillistä matematiikan haaraa. Teos vaikutti muun muassa Gottfried Leibnizin ja Isaac Newtonin ajatteluun.
Kontraoikeus
Kontraoikeus on oikeusjärjestyksen sallima etu jättää jokin oikeus käyttämättä. Kontraoikeus on subjektiivinen oikeus eli ihmiselle myönnetty tahdonvalta oman etunsa toteuttamiseen. Kontraoikeudet ovat yleisiä erityisesti yksityisoikeudessa. Esimerkiksi velkoja käyttää kontraoikeuttaan, kun hän antaa saatavansa anteeksi. Julkisoikeudessa tilanne on useimmiten toinen. Ihmiselta puuttuu kontraoikeus esimerkiksi tilanteessa, jossa valtio äänioikeuden ohella säätää äänestäjälle äänestysvelvollisuuden.
Vaasan lyseon lukio
thumb|250px|right|Lukion Vaasanpuistikon kiinteistö Vaasan lyseon lukio on Vaasan keskustassa sijaitseva toisen asteen oppilaitos. Koulussa on noin 800 opiskelijaa ja 50 opettajaa.
Vaasan lyseon lukion historia
Vuonna 1880 Vaasan suomalainen poikalyseo aloitti toimintansa Etelä-Pohjanmaan ensimmäisenä suomenkielisenä oppikouluna rehtorinaan Eliel Levón. Vuonna 1890 perustettiin myös tyttölyseo. Kouluun perustettiin iltalinja vuonna 1973. Onkilahden lukio (Onkilahden yhteiskoulu per. 1957) liitettiin Vaasan lyseon lukioon vuonna 1994. Samana vuonna iltalinjan nimeksi tuli Vaasan lyseon lukion aikuislinja. Vaasan yhteiskoulun lukio (Vaasan yhteiskoulu per. 1923) ja Kirkkopuistikon lukio (Vaasan suomalainen tyttökoulu per. 1891) yhdistettiin ja sen nimeksi tuli Vaasan yhteislukio.
Vaasan lyseon lukio ja Vaasan yhteislukio yhdistettiin vuonna 2006 Vaasan lyseon lukioksi. Koulu toimii kahdessa kiinteistössä: Vaasanpuistikko 8 (arkkitehtina J. Ahrenberg 1898) ja Kirkkopuistikko 27 (arkkitehtina A. W. Stenfors 1909).
Kansainvälisyys
Vaasan lyseon lukio on UNESCO-kouluna sitoutunut kansainvälisyyskasvatukseen. Koulussa järjestetään useita kansainvälisiä projekteja, muun muassa taide- ja kulttuurimatkoja Italiaan, Englantiin, Kreikkaan, Ranskaan, Sveitsiin ja Ranskaan sekä ystävyyskoulutoimintaa Saksan Kielin kanssa.
Yhteistyö
Vaasan lyseon lukion opiskelijat voivat halutessaan ottaa opinto-ohjelmaansa myös kursseja muista oppilaitoksista: Vaasan yliopistosta, kesäyliopistosta, Vaasan ammattikorkeakoulusta, Vaasan työväenopistosta ja muista toisen asteen oppilaitoksista. Vaasan lyseon lukio, Vaasan ammattikorkeakoulu ja Vaasan yliopisto ovat solmineet yhteistyösopimuksen, joka takaa lyseon opiskelijoille entistä paremmat mahdollisuudet suorittaa yliopiston kursseja jo lukioaikana. Yliopisto tarjoaa lukiolaisille kursseja, jotka tukevat matemaattis-luonnontieteellistä ja kieli-reaalipainotusta.
Despero
Despero on DC Comicsin kustantama sarjakuvahahmo ja Oikeuden Puolustajien vihollinen, jonka loivat Gardner Fox ja Mike Sekowsky. Hahmo teki ensiesiintymisensä Justice League of America sarjakuvan ensimmäisessä numerossa vuonna 1960. Hahmo on toiminut myös Vihreän Lyhdyn joukkojen ja Booster Goldin vihollisena.
Despero on listattu sijalle 96 vuonna 2009 IGN-sivuston laatimassa listassa sadasta kautta aikain suurimmasta sarjakuvarikollisesta.
Historia
Despero on kokenut sarjakuvahistoriansa aikana useita muutoksia. Alun perin hänet kuvattiin fyysisesti heikkona olentona, joka käyttäytyi kotiplaneetallaan Kalanorilla tyrannin lailla ja käytti hyväkseen mielenhallinnan kykyään. Hän pelasi usein shakkia ratkaistessaan vihollistensa kohtaloita. Myöhemmin Desperosta tehtiin isokokoinen ja fyysisesti vahva olento, jonka vahvuus sai vain lisää energiaa vihasta Oikeuden Puolustajia kohtaan.
Voimat ja kyvyt
Despero sai voimansa Py'tar nimiseltä liekiltä, joka antoi suuret fyysiset voimat. Niiden avulla Despero on kyennyt pidättelemään yhtä aikaa Teräsmiestä ja Kapteeni Marvelia sekä myös Ihmenaista ja Power Girlia. Desperon kestävyys on vaihteleva, ja riippuu mielentilasta. Parhaimmillaan Despero kykenee kestämään kaikkien Oikeuden Puolustajien yhtäaikaiset iskut, mutta heikoimmillaan Vesimies kykeni nujertamaan Desperon lyömällä tätä rautaputkella olkapäähän. Myös haiparvi onnistui puremaan hänet verille.
Despero on erittäin älykäs ja taitava soturi. Hänen hypnoottinen kolmas silmänsä takaa telepaattisen kyvyn, joka on kerran ollut voimakkaampi kuin Marsilaisen Ihmismetsästäjän. Despero kykenee myös luomaan todellisen tuntuisia illuusioita, ja hänellä on kyky siirtää kiinteää ainetta paikasta toiseen telekineettisellä säteellä, jolla voi lisäksi vahingoittaa Power Girlia.
Justice League
thumb|Despero [[Justice League (televisiosarja)|Justice Leaguessa.]] Despero oli vierailevana hahmona Justice Leaguen kaksiosaisessa jaksossa "Hearts and Minds", jossa hahmon äänenä toimi Keith David. Sarjassa Despero on karkotettu kaupungistaan kolmannen silmänsä vuoksi, joka oli asukkaiden mielestä epämuodostuma. Hän vaelteli pitkin autiota maata, kunnes joutui roistojen uhriksi. Despero kuitenkin pelastui heidän julmalta kohtelulta, kun Py'tarin liekki tuhosi rikolliset ja antoi Desperolle mystistä energiaa. Hänen mukaansa liekki kertoi Desperolle Kalanorin olevan tulevaisuudessa paratiisi ja että hän olisi tämän sanansaattaja. Saapuessaan takaisin kotikaupunkiinsa Despero käytti kolmatta silmäänsä noustessaan Kalanorin johtajaksi ja sai ihmiset kunnioittamaan häntä ja Py'tarin liekkiä.
Oikeuden Puolustajat saapuivat planeetalle etsiessään kadonnutta Vihreää Lyhtyä Katma Tuita. Ryhmä huomasi Desperon ymmärtäneen väärin Py'tar liekin tarkoituksen. Marsilaisen Metsästäjän sulautuessa Py'tariin se kertoi ettei halunnut johtaa kansaa vaan mahdollistaa maaperän kukoistamisen. Tämän seurauksena kansalaiset ryhtyivät palvomaan Py'taria eivätkä Desperoa. Sitten Py'tar levitti kasvillisuutta pitkin aroja Kalanorille ja Despero joutui nopeasti kasvaneen puun syömäksi.
Batman: The Brave and the Bold
thumb|Despero [[Batman: The Brave and the Boldissa.]] Despero vieraili Batman: The Brave and the Boldin jaksossa "The Eyes of Despero", jossa hahmon äänenä toimi Kevin Michael Richardson. Tässä versiossa Desperolla oli kolmannen silmänsä lisäksi silmät molemmissa kämmenissään. Lisäksi hahmo muistuttaa osittain alkuperäistä versiota, jossa sen päässä oleva evä on poikittain.
Despero suunnitteli tuhoavansa Vihreän Lyhdyn joukot hypnotisoimalla sen jäsenet omaksi armeijaksi. Onnistuessaan saamaan suuren määrän Lyhtyjä puolelleen yllättäen Hal Jordan oletettavasti tuhoaa suurimman osan heistä, jonka myötä se saa Desperon katseen suuntaamaan elävään planeettaan Mogoon. Mikäli hän saisi planeetan aivopestyä puolelleen se saisi koko maailman itselleen saman tien. Batman saapuu Guy Gardnerin, Sinestron ja G'nortin apuun saatuaan Hal Jordanin voimasormuksen käyttöönsä. Ryhmä yrittää yhdessä estää Desperon aikeet, mutta saavat lisää harmia kun Sinestro onkin vaihtanut puolta pahuuden teille. G'nort onnistuu kuitenkin pelastamaan Mogon pitkän epäröinnin jälkeen, joka puolestaan tyrmää Desperon.
Hahmo teki vielä cameo-roolin jaksossa "Duel of the Double Crossers", jossa hän on Outsidersien harjoittelemassa simulaatiossa vihollisena.
Young Justice
Despero esiintyy Young Justice animaatiosarjassa jaksossa "Cornered", jossa hänellä ei ollut puheroolia. Tämä versio Desperosta on gladiaattori, joka saapuu maan päälle todistaakseen olevansa 93 Star Systemsin suurin soturi. Hän ei lennä eikä puhu ja antaa majordoomonsa L-Ronin puhua puolestaan. Despero vangitsee Hall of Justicen voimakenttään, saa Zatannan transsiin pitääkseen taistelun käsissään ja hyökkää Kapteeni Marvelin ja Superboyn kimppuun. Kun kapteeni Marvel taantuu takaisin Billy Batsoniksi, Despero saa hänet transsiin ja kukistaa Superboyn. Kun Despero yrittää viedä Superboyn pään, Bumblebee pysäyttää hänet, mutta päätyy transsiin. Mal Duncan ilmestyy Guardianin asuun ja pitää Desperon kiireisenä, kun Superboy ja Miss Martian keksivät suunnitelman pysäyttää hänet. Miss Martian herättää Zatannan ja ohjaa Desperon voimat häntä vastaan, jolloin Superboy kykeni tyrmäämään hänet. Despero nähtiin myöhemmin Mongulin ja The Teamin kanssa Warworldin staasikammiossa.
The Flash
Despero esiintyi vuoden 2014 The Flash televisiosarjassa jaksossa "Armageddon", jossa häntä esitti Tony Curran. Tämä versio käyttää erityistä vyötä, jonka avulla hän voi matkustaa ajassa ja ottaa ihmisen muodon. Hän tulee tulevaisuuden pisteestä, jossa Salama aiheutti Harmageddonin Maahan. Despero saapui Tech Coniin hakemaan Salamaa ja osoittautui liikaa hänelle ja Atomille. Ennen kuin Atomi peukaloi Desperon vyön, Salama saa näkemyksen siitä, mitä hän voisi tehdä. Myöhemmässä kohtaamisessa sen jälkeen, kun Salama uskalsi lukea hänen ajatuksensa, Despero antaa hänelle seitsemän päivää osoittaakseen hänen olevan väärässä tai muuten hän lopettaa hänet. Matkallaan tulevaisuuteen Barry Allen paljastaa Desperolle, että Eobard Thawne oli todellinen syyllinen Harmageddoniin. Kun Despero päättää tappaa Thawnen, hän ja Barry taistelevat jälleen. Barry onnistuu voittamaan Desperon käyttämällä nopeuttaan neutraloimaan Desperon voimanlähteen ja pakottamaan hänet pakenemaan.
Superman/Batman: Public Enemies
Desperolla oli erittäin pieni cameo-rooli vuoden 2009 animaatioelokuvassa Superman/Batman: Public Enemies, jossa hän oli yksi Teräsmiehen ja Batmanin kimppuun hyökänneistä superpahiksista.
Justice League Task Force
Despero esiintyy Justice League Task Force videopelissä vuonna 1995, jossa hän on yksi pelin viimeisimmistä vastuksista ennen pelin viimeistä loppupomoa Darkseidia.
Jättipoppeli
Jättipoppeli (Populus trichocarpa) on suurikokoinen poppelilaji, joka toisinaan luokitellaan palsamipoppelin alalajiksi (P. balsamifera subsp. trichocarpa). Se on 20–30 metriä korkeaksi kasvava poppeli. Jättipoppeli menestyy istutuspuuna Etelä- ja Keski-Suomessa. Jättipoppeli vaatii kasvualustakseen kostean kasvupaikan, lehdon tai lehtomaisen metsän. Pohjois-Amerikan länsirannikolla lajia kasvatetaan sahapuuksi.
Johann Krieger
Krieger opiskeli 1660-luvulla Georg Caspar Weckerin johdolla ja seurasi vuonna 1672 veljeään hoviurkurina Bayreuthissa. Myöhemmin hän työskenteli Greizissä ja Eisenbergissä ennen lopullista asettumistaan Zittauhun.
Muiden muassa Georg Friedrich Händel ihaili Kriegerin teoksia, joihin kuuluu niin kosketinsoitinmusiikkia kuin kirkkomusiikkiakin.
Kusalyi Jakcs László
Kusalyi Jakcs László oli unkarilainen aatelinen, joka toimi Transilvanian voivodina vuonna 1441, Unkarin kuninkaan Vladislav III:n nimittämänä.
Neljäs seinä
Neljäs seinä viittaa näyttämötaiteissa kuvitteelliseen ja näkymättömään seinään katsojien ja näyttämön välissä. Neljännestä seinästä puhutaan myös fiktiivisissä taiteissa, kuten kirjallisuudessa, elokuvissa, televisiossa, radiossa, sarjakuvissa ja videopeleissä.
Vertauskuvallisessa mielessä termi kuvaa oletettua katsojien heittäytymistä mukaan teokseen. Katsoja siis teeskentelee, että tapahtumat tosiaan tapahtuvat ja hahmot ovat todellisia henkilöitä, katsojan vain tarkkaillessa tapahtumia ”neljännen seinän” läpi. Jotta katsojalle jää tämä neljännen seinän illuusio, näyttelijät eivät myöskään noteeraa yleisöä vaan teeskentelevät, ettei sitä ole olemassa.
Neljännen seinän rikkominen tarkoittaa tämän illuusion rikkomista. Elokuvassa päähenkilö saattaa yhtäkkiä puhutella suoraan yleisöä tai kirjassa henkilö saattaa alkaa kommentoida juonenkulun epäloogisuutta. Videopelissä hahmo voi puhua suoraan pelin pelaajalle ja esimerkiksi kommentoida tämän suoriutumista pelissä. Neljännen seinän rikkoessaan hahmo siis tiedostaa ja tunnustaa suoraan yleisölle, että hahmo itsessään ja häntä ympäröivä fiktiivinen maailma eivät ole todellisia, ja että hahmo on tietoinen itseään tarkkailevasta yleisöstä. Usein neljäs seinä rikotaan huumorin vuoksi, tosin sitä voidaan käyttää vakavissakin tilanteissa.
Tunnettuja esimerkkejä neljännen seinän rikkomisesta ovat Deadpool-sarjakuvahahmo, Gintama-animesarja ja Metal Gear-pelisarja sekä brittiläisen komediaryhmä Monty Pythonin tuotanto.
Käsite syntyi 1800-luvun lopulla. Sitä on käsitellyt kirjoituksissaan muun muassa André Antoine (1858-1943).
Adamsin puolustus
Adamsin puolustus on shakkiavaus, jota kuvaavat siirrot
Mustan siirto on epätavallinen vastaus valkean aloitussiirtoon ja avaus luokitellaan siksi ECO-koodistolla koodille B00. Siirrolla musta kehittää ratsun laitaan, kuten Amarin avauksessa. Avausta pidetään heikkona, eikä sitä pelata käytännössä koskaan huipputasolla.
Valkean seuraava siirto on yleensä 2.d4. Tämä uhkaa lyödä mustan ratsun ja aiheuttaa eristetyn kaksoissotilaan. Tähän musta vastaa normaalisti 2...g6.
Viitteet
Adams Defense
Raamattu kannesta kanteen
Raamattu kannesta kanteen on Raamattu-aiheinen radio-ohjelmasarja, jota tuottaa Medialähetys Sanansaattajat. Sarjassa opiskellaan koko Raamattu lähes jae jakeelta, Vanhan ja Uuden testamentin kirjoja vuorotellen. Raamattua opettaa pastori Jukka Norvanto, toimittajana on Marjaana Keränen. Aiempia toimittajia ovat olleet Elina Vaittinen, Elina Tuohisto-Kokko ja pisimpään vuosina 1997−2013 Inga-Lill Rajala. Viikoittain ohjelmaa kuuntelee varovaisen arvion mukaan 100 000–150 000 ihmistä.
Historia
Ensimmäinen Raamattu kannesta kanteen -ohjelman lähetys esitettiin 3. maaliskuuta 1997. Aluksi ohjelmat radioitiin Puolan Stettinissä sijainneella hylätyllä propaganda-asemalla, josta lähetykset kuuluivat keskiaaltolähetyksinä koko Suomeen ja muihin Pohjoismaihin. Tavoitteena oli aluksi 10 000 kuulijaa. Radio Dein aloittaessa toimintansa syksyllä 1997 alettiin ohjelmaa lähettää myös siellä Sanansaattajien (nyk. Medialähetys Sanansaattajat, Sansa) kustantamana. Sansa olikin ensimmäisiä Radio Dein yhteistyökumppaneita. Tämän myötä ohjelman kuuntelijamäärät kasvoivat.
Vuonna 1997 ohjelmaa ryhtyi radioimaan myös Alajärvellä toimiva Järviradio, minkä myötä ohjelma alkoi kuulua laajalla alueella Etelä-Pohjanmaalla. Virossa Pereraadio alkoi lähettää ohjelmaa tammikuussa 1998 useilla taajuuksilla, sillä Virossa varsinkin vanhempi väestö osasi hyvin suomea. Myöhemmin myös Kainuun alueella toimiva Radio Kajaus alkoi lähettää ohjelmaa. Vuoden 2000 tammikuussa radiointi siirrettiin Puolasta Venäjän Pietariin. Uuden aseman ansiosta lähetinteho kaksinkertaistui, minkä myötä kuuluvuus parani Suomen lisäksi Pietarin ympäristössä ja Karjalassa. Kuuntelijapalautetta saatiin myös Etelä-Euroopasta ja Englannista. Lisääntyneen palautteen ja kysymysten vuoksi palkattiin vuonna 2003 Pirjo Juntunen niin sanotun jälkihoitotyön tarpeisiin.
Vuonna 2006 Raamattu kannesta kanteen -ohjelma ja Sansan silloinen viestintäjohtaja Ilkka Kastepohja saivat tunnustuspalkinnon Kristilliseltä Medialiitolta. Keväällä 2010 Jukka Norvannon raamattuopetukset ilmestyivät 54-osaisena kirjasarjana. Kesällä 2010 uusittiin ohjelman tunnusmusiikki, jolloin aiempi Jukka Hurrin säveltämä tunnusmusiikki vaihtui Tommi Kaleniuksen sävellykseen.
Nykytilanne
Raamattu kannesta kanteen on pitkään ollut Radio Dein suosituin ohjelma. Radio Dei lähettää sitä viitenä päivänä viikossa. Lisäksi ohjelmaa voi kuunnella Järviradiossa ja paikoitellen myös Ruotsissa Radio Boråsissa ja Norjassa saamelaisradio Radio DSF:ssa. Internetin kautta se on kuunneltavissa koko maailmassa. Viikoittain ohjelmaa kuuntelee varovaisen arvion mukaan 100 000–150 000 eri ihmistä.
Viron Pereraadiossa pyörii suomenkieliseen ohjelmaan pohjautuva vironkielinen Piibel kaanest kaaneni.
Mobiilisovellukset
Sansa on julkaissut maksuttomat Raamattu kannesta kanteen -mobiilisovellukset, joilla voi kuunnella yli 1400 ohjelmasarjaan kuuluvaa raamattuopetusta. Täysin uudistettu Raamattu kannesta kanteen -sovellus julkaistiin helmikuussa 2022.
Espanjan toinen tasavalta
Espanjan toinen tasavalta syntyi 14. huhtikuuta 1931 kaksi päivää tasavaltalaisten murskavoittoon päättyneiden paikallisvaalien jälkeen. Espanjaa vuodesta 1886 lähtien hallinnut kuningas Alfonso XIII luopui kruunustaan ja lähti maanpakoon Italiaan.
Heinäkuussa 1936 toinen tasavalta ajautui sisällissotaan kenraali Francon johtamien fasistien yrittäessä sotilasvallankaappausta. Puoli miljoonaa uhria vaatinut verinen sisällissota päättyi huhtikuussa 1939 natsi-Saksan ja Italian tukemien kansallismielisten voittoon, jonka jälkeen Espanjan toinen tasavalta lakkautettiin ja maa siirtyi 36 vuoden ajaksi Francon johtamaan sotilasdiktatuuriin.
Espanjan toisen tasavallan pakolaishallitus toimi Pariisissa vuoteen 1977 saakka. Toisen maailmansodan natsimiehityksen aikana hallitus oli Meksikossa.
Toisen tasavallan synty
Espanjan toinen tasavalta sai alkunsa tammikuussa 1930, kun kuningas Alfonson tukema kenraali Miguel Primo de Riveran sotilasdiktatuuri syrjäytettiin. Tasavaltaa kannattaneet ryhmät konservatiiveista sosialisteihin yhdistivät voimansa, ja saman vuoden elokuussa syntyi niin sanottu San Sebastiánin sopimus. Sen tarkoituksena oli lakkauttaa monarkia ja tehdä Espanjasta tasavalta. Huhtikuun 12. päivänä 1931 pidetyt paikallisvaalit päättyivät tasavaltalaisten selvään voittoon ja kaksi päivää myöhemmin maa julistettiin tasavallaksi. Kuningas Alfonso lähti maanpakoon ja Espanjan johtoon nousi aluksi väliaikainen hallitus. Sen pääministerinä toimi aiemmin vangittuna ollut liberaalirepublikaanisen puolueen Niceto Alcalá-Zamora, joka oli johtanut myös sotilasdiktatuurin vastaista vallankumousneuvostoa.
Espanjan parlamentti oli laatimassa maan perustuslaista erittäin papistonvastaista. Sen seurauksena katolinen Alcalá-Zamora erosi pääministerin virasta protestina lokakuussa 1931. Seuraavaksi pääministeriksi nousi papistonvastainen liberaali Manuel Azaña, joka oli tehtävässä syyskuuhun 1933 saakka. Hän oli perustanut liberaalin Acción Republicana (Tasavaltalaistoiminta) -puolueen vuonna 1930. Azaña muun muassa vähensi armeijan valtaa, sekä sai liitettyä uuteen perustuslakiin pykälät papiston oikeuksien rajoittamisesta, maallisesta koulutuksesta, maauudistuksesta ja naisten täydestä äänioikeudesta.
Azaña toimi pääministerinä vasemmiston tuella, jonka hän menetti syksyllä 1933. Azañan jyrkkä suhtautuminen anarkisteihin, monarkisteihin, papistoon sekä armeijaan nakersi hänen suosiotaan, samoin sosiaalisten uudistusten hitaus, joka vei juuri vasemmiston tuen. Azaña ei myöskään suostunut perustamaan sosialistien toivomia valtion yhteistoimintatiloja ja vain 12 000 perhettä sai maata.
Oikeistohallitukset 1933–1936
Marraskuussa 1933 katolis-monarkistisen José María Gil Roblesin CEDA-puolue voitti parlamenttivaalit. Presidentti Alcalá-Zamora ei halunnut vasemmiston vastustamaa Gil Roblesia pääministeriksi, vaan nimitti radikaalin Alejandro Lerroux’n. Oikeistolainen CEDA tuki hallitusta, mutta liittyi siihen vasta lokakuussa 1934.
Vuonna 1934 Asturian maakunnassa oli laaja kaivoslakko sekä kansannousu, jonka kenraali Franco tukahdutti verisesti. Maaliskuussa 1935 Gil Robles nousi sotaministeriksi, mutta joulukuussa 1935 kaikki CEDA:n ministerit erosivat hallituksesta.
Kansanrintama
Azaña toimi pääministerinä toukokuuhun 1936 saakka, jolloin hänet valittiin presidentiksi Alcalá-Zamoran tilalle. Tämä oli yrittänyt hillitä molempien puolten ääriaineksia, minkä vuoksi lopulta lähes kaikki olivat Alcalá-Zamoraa vastaan. Azaña oli presidentin virassa lähes heinäkuussa 1936 alkaneen sisällissodan loppuun asti. Pääministeriksi Azaña nimitti 13. toukokuuta luotettunsa Santiago Casares Quirogan. Kansanrintamassa mukana olleista ryhmistä sosialistinen työväenpuolue, sekä sen kanssa yhteistyötä tehnyt ammattiliitto UGT jäivät hallituksesta sivuun yhteisellä sopimuksella.
Sisällissodan aika
Jo useita kuukausia valmisteltu sotilaskapina alkoi 17. heinäkuuta 1936. Sen taustalla oli kansallismielisten kenraalien pelko maan hajoamisesta. Hallitus oli yrittänyt estää vallankaappausyrityksiä erottamalla sotilasjohtoa ja sijoittamalla upseereja uusiin tehtäviin. Esimerkiksi kenraali Franco oli siirretty Kanariansaarille, Manuel Goded Llopis Baleaareille ja Afrikan armeijan komentaja Emilio Mola pohjoiseen Navarran maakuntaan. Entisen diktaattorin poika ja Falangistipuolueen johtaja José Antonio Primo de Rivera puolestaan oli vangittu maaliskuussa. Toimenpiteet eivät kuitenkaan olleet riittäviä. Kansallismielisten sotilaiden kapinaa olivat edeltäneet erilaiset väkivallanteot, joihin syyllistyivät molemmat osapuolet. Sisällissodan käynnistävinä tapahtumina pidetään 12. heinäkuuta tapahtunutta luutnantti José Castillon murhaa ja sitä seurannutta monarkistisen konservatiivipoliitikon José Calvo Sotelon ampumista. Castillo oli sosialistisen työväenpuolueen jäsen, joka palveli tasavaltalaisten Guardia de Asalto -poliisivoimissa. Hänen surmaamisensa kostettiin seuraavana päivänä Calvo Sotelon sieppauksella ja teloituksella. Kansallismieliset käyttivät Calvo Sotelon murhaa oikeutuksenaan kapinalle, vaikka sen suunnittelu oli ollut pitkällä jo aikaisemmin. Kapina käynnistyi Espanjan Marokosta 17. heinäkuuta.
Santiago Casares Quiroga oli pääministerinä 19. heinäkuuta 1936 saakka, jonka jälkeen presidentti Azaña pyrki estämään vasemmistopuolueita saamasta ylivaltaa hallituksessa. Hän nimitti tehtävään maltillisen Diego Martínez Barrion, joka oli perustanut tasavaltalaisunionin vuonna 1934. Puolue koostui radikaalidemokraateista, jotka eivät suostuneet liittymään oikeistolaiseen CEDA-puolueeseen. Vuoden 1936 vaaleissa tasavaltalaisunioni oli osa kansanrintamaa ja siitä tuli neljänneksi suurin puolue. Martínez Barrio tarjosi kenraali Molalle ja eräille muille kapinallisille kenraaleille ministerinsalkkuja, jos nämä luopuisivat kapinasta, mutta he kieltäytyivät. Tämän jälkeen Martínez Barrio luopui ja vielä samana yönä pääministeriksi nimitettiin professori José Giral. Presidentti Azaña jäi pian sodan alettua syrjään päätöksenteosta ja hänestä tuli lopulta lähinnä tasavallan keulakuva.
Syyskuussa Giralin tilalle nimitettiin sosialistisen työväenpuolueen ja UGT-ammattiliiton puheenjohtajana toiminut Francisco Largo Caballero. Hänen hallituksessaan oli mukana myös anarkistinen CNT-ammattiliitto. Largo Caballero toimi sisällissodassa olleen toisen tasavallan pääministerinä kommunistien ja anarkistien välisenä aseellisena valtataisteluna tunnettuun Barcelonan toukokuuhun asti. Sen päätyttyä hän luopui tehtävästään 17. toukokuuta 1937 ja pääministeriksi nousi kommunisteille myötämielinen sosialisti Juan Negrín.
Toisen tasavallan loppu
Sodassa Negrin joutui tukeutumaan Stalinin johtaman Neuvostoliiton apuun natsi-Saksan ja fasistisen Italian tukiessa kansallismielisiä. Maaliskuussa 1939 Negrinin hallitusta vastaan nousi sotilasjuntta, joka halusi rauhanneuvotteluja kansallismielisten kanssa. Eversti Segismundo Casadon johtama juntta onnistui lopulta syrjäyttämään Negrinin ja hänen tukijansa lyhyen aseellisen taistelun jälkeen. Aloitetuissa rauhanneuvotteluissa kenraali Franco ei kuitenkaan hyväksynyt kuin ehdottoman antautumisen.
Espanjan toinen tasavalta kukistui 1. huhtikuuta 1939, jolloin viimeisetkin tasavaltalaisten joukot antautuivat. Sisällissota vaati yhteensä noin puoli miljoonaa uhria, joista 200 000 kaatui taisteluissa. Teloituksissa kuoli noin 140 000 ihmistä, nälänhätä surmasi 25 000 ja pommitukset 10 000. Sodan jälkeen Franco teloitti noin 100 000 tasavaltalaista ja arviolta 35 000 kuoli keskitysleireillä. Tasavaltalaisten suorittamat teloitukset tapahtuivat lähinnä sodan alkuvaiheessa, ennen kuin hallitus onnistui saattamaan taistelevat joukot lain piiriin.
Sisällissodan päätyttyä satoja tuhansia tasavaltalaisia lähti maanpakoon. Heistä noin 500 000 pakeni Ranskaan, jossa tasavaltalaiset vangittiin internointileireille. Natsien miehitettyä Ranskan vuonna 1940 heitä siirrettiin Saksaan, jossa noin 5 000 tasavaltalaista kuoli Mauthausen-Gusenin keskitysleirillä.
UET
UET on Pariisissa päämajaansa pitävä Euroopan raviurheilun keskusjärjestö. Järjestö perustettiin vuonna 1973 kahden eurooppalaisen raviurheilujärjestön yhdistyttyä. UET:n presidenttinä toimii sveitsiläinen Jean-Pierre Kratzer, joka valittiin tehtävään tammikuussa 2011. Järjestössä on yhteensä 19 jäsenmaata, Suomi on ollut jäsenenä vuodesta 1974 lähtien. UET:n hallitukseen kuuluu Suomen edustajana kansanedustaja Mika Lintilä.
UET järjestää vuosittain European Grand Circuit-nimellä tunnetun kilpailusarjan, joka koostuu Euroopan merkittävimmistä ravikilpailuista. Toinen suuri UET:n järjestämä vuosittainen kilpailu on nelivuotiaille lämminverisille tarkoitettu UET Grand Prix. Näiden lisäksi UET järjestää omat kilpailut 3- ja 5-vuotialle lämminverisille, sekä ohjastajien EM-kisat, jotka pidetään erikseen ammatti- ja amatööriohjastajille.
Ilmavartioasema
Ilmavartioasema oli talvisodan aikana etäällä ilmapuolustusalukeskuksesta oleva ilmavalvonta-asema, josta lähetettiin puhelimella tieto vihollisen lentokoneiden liikkeistä.
Ilmavartioasemina käytettiin korkeita paikkoja, kuten kolmiomittaustorneja tai kellotapuleita. Jatkosodan aikana kotirintamaa ei paljoa pommitettu lukuun ottamatta Helsingin suurpommituksia 1944 keväällä.
Rintamilla ilmavartioasemat olivat tilapäisrakenteisia.
Serekh
pienoiskuva|100px|Serekh ja Horus Serekh on muinaisen Egyptin ikonografiassa käytetty suorakaide, jota käytettiin korostamaan faaraon asemaa. Se piirrettiin faaraon horus-nimen ympärille osoituksena kuninkaallisesta arvonimestä.
Serekh muodostui kahdesta osasta: alaosan pystyraidat kuvastivat palatsin julkisivua, yläosa taas palatsin pohjapiirrosta. Usein serekhin yläpuolelle piirrettiin Horus-jumalaa kuvaava haukka.
Serekhejä käytettiin esidynastisessa Egyptissä sekä kolmen ensimmäisen dynastian aikana. Myöhemmin kartussi korvasi serekhin.
Joan Chen
pienoiskuva|Joan Chen vuonna 2012. Joan Chen (alk. Chong Cheng) (s. 26. huhtikuuta 1961 Shanghai, Kiina) on kiinalais-yhdysvaltalainen näyttelijä ja ohjaaja. Hänet tunnetaan muun muassa elokuvista Xiao hua (1980), Wedlock – kalmankihla (1991), Twin Peaks – Tuli kulje kanssani (1992), Punainen ruusu, valkoinen ruusu (1994), Xiu Xiu – unohdettu tyttö (1998), The Home Song Stories (2007) ja The Sun Also Rises (2007). Lisäksi hänet tunnetaan televisiosarjasta Twin Peaks, jossa hän näytteli Jocelyn ”Josie” Packardia.
Joan Chen pääsi 14-vuotiaana Kiinan valtion ylläpitämään teatterikouluun, kun puhemies Maon vaimo Jiang Qing oli nähnyt hänet ampumaharjoituksissa ja pitänyt näkemästään. Chen nousi nopeasti kuuluisuuteen, ja häntä verrattiin kiinalaisissa lehdissä nuoreen Elizabeth Tayloriin. Chen pääsi muuttamaan Yhdysvaltoihin, koska hänen vanhempansa olivat tutkijalääkäreitä, joilla oli työtehtäviä New Yorkissa. Yhdysvalloissa Chenistä tuli kansainvälisesti tunnettu näyttelijä, kun hän sai Wan Jungin roolin Bernardo Bertoluccin elokuvasta Viimeinen keisari.
Yksityiselämä
Chen on ollut kaksi kertaa naimisissa, ensin Jim Laun kanssa vuosina 1985–1990 ja nykyään Peter Huin kanssa. Heillä on kaksi lasta.
Amorgós
Amorgós on Kreikan saari, joka kuuluu Kykladien saariryhmään. Saaren pinta-ala on 121,464 neliökilometriä ja asukasluku 1 971 (vuonna 2001). Hallinnollisesti Amorgós kuuluu Amorgóksen kuntaan, Náxoksen alueyksikköön ja Etelä-Egean saarten alueeseen. Saaren pääkylä on Amorgóksen kylä.
Maantiede
thumb|left|320px|Amorgóksen itärannikkoa, vuorenrinteessä [[Chozoviótissan luostari.]]
Ugandansininokka
Ugandansininokka (Spermophaga poliogenys) on loistopeippojen heimoon kuuluva varpuslintu.
Amorgós
Maantiede
Amorgós sijaitsee Välimereen kuuluvan Egeanmeren keskiosissa. Se on Kykladien saariryhmän itäisin saari. Sen lähimmät suuremmat saaret ovat Náxos luoteispuolella, Íos länsipuolella ja Astypálaia kaakkoispuolella. Náxoksen ja Amorgóksen välissä sijaitsevat Pienet Kykladit, kuten Kéros ja Koufonísi.
Ugandansininokka
Levinneisyys
Ugandansininokkaa tavataan Kongon tasavallassa, Kongon demokraattisessa tasavallassa ja Ugandassa. Lajin kannankehitys on vakaa, ja se on luokiteltu elinvoimaiseksi.
Amorgós
Maantiede
Korkea harju jakaa Amorgóksen itä-länsisuunnassa. Sekä vuoristossa että merenlahtien ympärillä on tasaisia hedelmällisiä laaksoja ja maakaistaleita. Saaren korkein kohta on Kríkelos (823 metriä).
Hallinto ja kylät
Amorgós kuuluu hallinnollisesti Amorgóksen kuntaan, johon kuuluu myös pienempiä lähisaaria.
Saaren suurimmat asutukset ovat Amorgóksen kylä eli Chóra (397 asukasta), Aigiáli (261), Rachídi (172), Xylokeratídi (156), Órmos Aigiális (147) ja Tholária (138). Saarella on kaksi satamaa, Katápola ja Aigiáli. (Katso myös: Luettelo Amorgóksen kunnan kylistä.)
Historia
thumb|left|240px|[[Amorgós (kylä)|Amorgóksen kylää ja sen linna (Kástro).]]
Deus ex machina
pienoiskuva|Deus ex machina klassisessa teatteriesityksessä. [[Euripides|Euripideen Medeian esitys vuonna 2009 Syrakusassa Italiassa.]] Deus ex machina on fiktioteoksessa yhtäkkinen ja epäuskottava juonenkäänne, jossa jokin tarinan ongelma ratkaistaan ulkopuolisella ja irrallisella tekijällä tai selityksellä. Se voi myös muissa yhteyksissä viitata ongelman tai mysteerin epätyydyttävään ratkaisuun, joka perustuu selittämättömään ulkopuoliseen tekijään.
Amorgós
Historia
Amorgós on ollut asuttu jo esihistoriallisesta ajasta lähtien. Antiikin aikana saarella oli kolme kaupunkia, Aigiale, Arkesine ja Minoa. Saari mainitaan tuon ajan lähteissä kuitenkin vain harvoin. Se tunnetaan muun muassa jambirunoilija Semonideen (myös Simonides) kotipaikkana. Saari kärsi merirosvoista 600-luvulta lähtien, ja tuolloin sen asukkaat muuttivat saaren sisäosiin. Venetsia otti saaren valtaansa vuonna 1207. Aluksi saarta hallitsi Ghizin suku ja myöhemmin Quirinin suku. Osmanien vallan alle saari joutui vuonna 1537. Saari vapautui osmanivallasta vuonna 1822 ja pian tämän jälkeen siitä tuli osa itsenäistynyttä Kreikkaa.
Arsen Melikjan
Arsen Melikjan (, s. 17. toukokuuta 1976) on armenialainen painonnostaja ja olympiamitalisti. Hän voitti pronssia vuoden 2000 olympialaisissa Sydneyssä 77 kilon sarjasta. Yhteistulokseksi hän sai 365,0 kg.
Castlevania: Symphony of the Night
Castlevania: Symphony of the Night (Japanissa nimellä Akumajō Dracula X: Gekka no Yasōkyoku) on Konamin kehittämä videopeli, ja osa Castlevania-pelisarjaa. Se julkaistiin vuonna 1997 ja on tyypiltään kaksiulotteinen toimintaseikkailu roolipelien elementeillä. Alun perin se julkaistiin PlayStationilla ja Sega Saturnilla. Myöhemmin siitä myös tehtiin uudelleenjulkaistu versio Xbox Live Arcadeen ja peli on sisällytetty kokonaisuudessan osana PlayStation Portablen peliin Castlevania: The Dracula X Chronicles. Viimeisenä mainitussa pelin ääninäyttely on toteutettu täysin uusiksi.
Pelaaminen
Kuten monet muut pelit Castlevania-pelisarjassa, Castlevania: SOTN on kaksiulotteinen toimintaseikkailu. Sitä kuitenkin pidetään huomattavana käännekohtana sarjassa, sillä se esitteli kaksi uutta piirrettä jotka nähtiin tätä ennen NES -konsolin Castlevania II: Simon's Quest -pelissä kuin myös useissa sarjan myöhemmissä, SOTNin jälkeen ilmestyneissä osissa.
Juoni
Symphony of the Night on suora jatko-osa vuonna 1993 PC Enginelle julkaistulle pelille Castlevania: Rondo of Blood. Pelin prologissa näytetään Rondo of Bloodin viimeiset tapahtumat, jossa pelin sankari Richter Belmont taistelee Draculaa vastaan ja voittaa hänet.
Viisi vuotta myöhemmin Draculan linna on ilmestynyt jälleen, ja Richter Belmont on kadonnut jälkiä jättämättä. Draculan poika Alucard, joka oli aiemmin taistellut isäänsa vastaan 300 vuotta aiemmin pelin Castlevania III: Dracula's Curse aikana, herää silloin unestaan ja lähtee tutkimaan linnaa. Linnassa Alucard tapaa Kuoleman (Death) joka varoittaa häntä tunkeutumasta linnaan, ja myös Richterin apurin Maria Renardin. Pian Alucard saa selville, että linnan mestari ei olekaan Dracula, vaan itse Richter Belmont. Selviää myös että Rondo of Bloodista tuttu pimeyden pappi Shaft on ottanut Richterin mielen hallintaansa.
Marian antamien lasien avulla Alucard rikkoo Shaftin kirouksen ja Richter palaa entiselleen. Selviää että linna on jakautunut kahteen eri osaan, joista toinen on samanlainen linna mutta ylösalaisin. Kuljettuaan toisen linnan lävitse Alucard tapaa Shaftin ja tuhoaa hänet. Silloin myös selviää että Draculan henkiinherätys on jo lähes valmis. Alucard tapaa viimein isänsä 300 vuoden jälkeen, ja Dracula ei ole tyytyväinen siihen että Alucard on antanut "heikon inhimillisen puolensa" ottaa vallan hänestä. Alucard ei voi sallia Draculaa tekemään pahojaan maailmalle ja voittaa hänet taistelussa. Taistelun lopuksi Dracula kysyy mitkä olivat Lisan, Alucardin kuolleen äidin, viimeiset sanat. Alucard kertoo että Lisa ei halua Alucardin ja Draculan kostavan hänen kuolemaansa ja että Lisa tulee rakastamaan Draculaa ikuisesti. Nämä kuullessaan Dracula pyytää Lisan sielulta anteeksi tekojaan ja toivottaa jäähyväiset pojalleen.
Draculan linna tuhoutuu ja Alucard, Richter ja Maria tapaavat ulkopuolella. Alucard kertoo että koska hänen suonissaan virtaava veri on kirottua, hänen tulisi kadota ikuisesti. Kahdessa eri loppuratkaisussa Maria joko lähtee tai ei lähde Alucardin perään suostuttelemaan häntä jäämään.
Pelissä on myös kolmas loppuratkaisu, niin sanottu huono loppu, jos Alucard tappaa aivopestyn Richterin pelin ensimmäisessä linnassa.
Vastaanotto
Pelilehdistö on usein verrannut pelin tyyliä Super Metroidiin, jonka seurauksena on syntynyt termi ”Metroidvania” viittaamaan samantapaisiin kaksiulotteisiin toimintaseikkailuihin. Samaa ”Metroidvania”-tyyliä jatkoivat esimerkiksi Game Boy Advancelle ja Nintendo DS:lle tehdyt Castlevaniat, kuten Aria of Sorrow ja Dawn of Sorrow.
Pensassininokka
Pensassininokka (Spermophaga haematina) on loistopeippojen heimoon kuuluva varpuslintu.
Levinneisyys
Pensassininokkaa tavataan Afrikan länsi- ja keskiosissa. Sen on raportoitu olevan harvinainen, vaikkakin paikallisesti runsaslukuinen. Lajin kannankehitys on vakaa, ja se on luokiteltu elinvoimaiseksi.
Užur
thumb|right|180px|Užurin lippu thumb|left|180px|Kirkko UžurissaUžur on kaupunki Krasnojarskin aluepiirissä Venäjällä. Se sijaitsee Trans-Siperian radan varrella 339 kilometriä aluepiirin pääkaupungista Krasnojarskista lounaaseen. Užurin historia alkaa perustamisvuodesta 1760, ja se sai kaupungin aseman neuvostoaikana 1953.
Vehkojan koulu
pienoiskuva|Vehkojan koulu Hyvinkäällä Vehkojan koulu on peruskoulu Hyvinkäällä. Koulu on perustettu vuonna 1967 ja sen yhteydessä on toiminut myös lukio. Nykyisellään koulussa on perusopetuksen vuosiluokat 1.–9, mutta kaksi ensimmäistä luokka-astetta suoritetaan Anttilan koulussa. Oppilaita on noin 560.
Historia
Vehkojan koulu aloitti toimintansa Puolimatkan yhteiskouluna lukuvuonna 1967–1968. Koulu toimi Hyvinkäänkylän vanhassa kansakoulussa. Lukuvuonna 1972–1973 siirryttiin uusiin tiloihin. Pääsuunnittelijana oli kaupunginarkkitehti Eila Karaila. Nykyinen koulurakennus vihittiin käyttöön 12. joulukuuta 1972. Lukuvuonna 1976–1977 koulu toimi ensimmäistä vuottaan Vehkojan yläasteena.
Vuonna 1996 Vehkojan lukio lakkautettiin ja toiminta sekä koulun opettajat siirtyivät Hyvinkään yhteiskouluun ja Hyvinkään Sveitsin lukioon.
UEFA-cupin kausi 1991–1992
UEFA-cupin kausi 1991–1992 oli 21. kausi, jolloin pelattiin cupin mestaruudesta. Loppuotteluissa alankomaalainen AFC Ajax voitti italialaisen Torino FC:n.
Tampereen ilmapuolustusaluekeskus
Tampereen ilmapuolustusaluekeskus perustettiin esikuntansa osalta Pyynikinrinteelle teknillisen oppilaitoksen rakennukseen. IPAK:n alainen Tampereen ilmavalvonta-asema perustettiin Pyynikin näkötorniin, josta oli hyvä näkyvyys jopa 30–40 km päähän.
Ilmatorjunta-aseiksi IPAK 51 sai 41 konekivääriä ja kaksi ilmatorjuntatykkiä 20 tuliasemaan. Jyväskylän, Tampereen ja Imatran alueet saivat suojakseen neljä ilmatorjuntakonekiväärijoukkuetta. Kouvolan ja Turun seudut kaksi ilmatorjuntakonekiväärijoukkuetta kumpikin sekä Lahden, Savonlinnan, Rajamäen ja Riihimäen seudut kukin yhden.
Talvisodan pommituksissa Tampereella kuoli seitsemäntoista ihmistä. Rakennuksia tuhoutui tai vaurioitui 245. Kaupunkia vastaan hyökättiin 12 suorituskerralla ja 260 konesuorituksella 21., 25., 27., 31.joulukuuta 1939 ja 13,. 15., 20. tammikuuta, 17.helmikuuta sekä 2. maaliskuuta 1940.
MediEvil 2
MediEvil 2 on SCE Studio Cambridgen kehittämä ja Sony Computer Entertainmentin julkaisema toimintaseikkailupeli, joka on julkaistu vuonna PlayStationille.
MediEvil 2 on MediEvilin (1998) jatko-osa. Jatko-osa keskittyy vuoteen 1886.
Pelaaminen
Peli on yhdistelmä beat 'em up:ia, pulmapeliä ja tasohyppelyä.
Sarakylän kappeli
Sarakylän kappeli on Pudasjärven Sarajärvellä sijaitseva kappeli. Kappeli sijaitsee noin 65 kilometrin päästä kaupungin keskustaajamasta Kurenalta.
MediEvil 2
Tarina
Peli käynnistyy, kun Sir Daniel huomaa olevansa taas elävien kirjoissa. Hän tapaa ensimmäiseksi haamu Winstonin, joka selittää hänelle, mitä on tapahtunut. Myöhemmin Dan kohtaa myös professori Hamilton Kiftin, joka auttaa pelaajaa saamaan esimerkiksi uusia aseita.
Henkilöt
Sir Daniel Fortesque – Kadonneesta Gallowmerestä kotoisin ollut Sir Daniel Fortesque kuoli jo 1200-luvulla taistelussa mielipuolista tietäjä Zarokia vastaan. Jonkin aikaa Danin kuoleman jälkeen Zarok löysi mustan magian käsikirjan ja herätti kuolleet haudoistaan muinaisen loitsun avulla muodostaen itselleen zombisotureista koostuvan apujoukkion. Tämä sai kuitenkin myös Danin heräämään ”ikiunesta”. Dan huomasi nopeasti, että jotakin oli vialla, ja päätti tuhota Zarokin lopullisesti. Saatuaan asiat taas kuntoon Dan palasi kryptaansa ja kuoli. Kirja päätyy kuitenkin toisen suuruudenhulluudesta kärsivän käsiin 500 vuotta myöhemmin ja Dan löytää itsensä jälleen kerran elävien kirjoista.
Sarakylän kappeli
Sarakylän hautausmaa
Kappelin läheisyydessä on vuonna 1927 käyttöön vihitty hautausmaa. Hautausmaa sijaitsee hiekka- ja sorapohjaisella männikkökankaalla. Hautausmaalla on 50 sankarivainajan haudat.
MediEvil 2
Henkilöt
Professori Hamilton Kift – Hullu keksijä, innokas harrastelijataikuri ja itseoppinut "salatieteiden maisteri" professori Kift on omistautunut tieteelle toivoen pystyvänsä tarjoamaan ihmiskunnalle paremman tulevaisuuden. Reagoiden nopeasti Lontoon kriisitilanteeseen, professori kutsuu avukseen apulaishaamun ja lähettää tämän etsimään Sir Dania suuresta museosta. Kiftin aika kuluu kriisin ratkaisukeinojen pohtimiseen. Professori on vanhanaikainen henkilö: hänen elämänarvojaan ovat kunniallisuus, herrasmiesmäinen käytös ja lähimmäisten kunnioittaminen. Hän voi olla hieman yksioikoinen ja keskittyä liikaa kokonaistilanteeseen unohtaen täysin yksittäiset tekijät. Professori on jo viidenkymmenen paremmalla puolen eikä kovinkaan vahva, joten hän on ikuisesti kiitollinen siitä, että Sir Dan on herännyt henkiin auttamaan Palethornin pahojen aikeiden torjumisessa.
Prinsessa Kiya – Prinsessa Kiya oli 19-vuotias, kun faarao Ramesses valitsi hänet yhdeksi 200:sta vaimostaan. Kiyan onneksi faarao oli iäkäs ja kuoli ennen avioliiton täydellistämistä. Valitettavasti hänet valittiin seuraamaan miestään tuonpuoleiseen faaraon ikuisena morsiamena. Vuonna 1817 suuri osa Ramessesin omaisuudesta Kiyan haudan sisältö mukaan luettuna löydettiin Abu Simbellissä sijainneesta haudasta ja tuotiin Eurooppaan Suuren museon suojiin. Herätessään Kiya on hiukan hämmentynyt, kun hän havaitsee olevansa kuollut. Hän piristyy kuitenkin huomatessaan, että muumioinnin yhteydessä suoritettu sisäelinten poisto on sivuseurauksena antanut hänelle hämmästyttävän kapean vyötärön.
Lordi Palethorn – Palethorn on menestyksekäs teollisuusmies, joka on omaksunut viktoriaanisen ajan etiikan. Hän on aina käyttänyt hyväkseen kaikki mahdolliset tilaisuudet ja janoaa rikkauksia sekä sosiaalista hyväksyntää - hän on jopa muuttanut nimensä Reggie Pallthropista Palethorniksi ja ostanut itselleen lordin arvonimen näyttääkseen kuuluvansa vallanpitäjiin. Valitettavasti hän puhuu edelleen vahvaa Lontoon paikallismurretta, joka vahvistuu entisestään stressaavissa tilanteissa. Palethorn uskoo mustan magian olevan tie valtaan ja vaurauteen. Tutkiessaan alaa hän on saanut käsiinsä muinaisen noituusoppaan, jonka Sir Dan tuntee aivan liian hyvin.
Vastaanotto
IGN antoi pelille arvosanan 8.4/10 arvostelussaan.